Rukatunturi

|  |  |
| --- | --- |
| Tyyppi | 
Tunturi |
| Sijainti | 
Suomi Kuusamo, Suomi |
| Korkeus merenpinnasta | 
500 m  |
| Helpoin reitti | 
Vuosselin ja eturinteen tuolihissit |

Kartta

|  |  |
| --- | --- |
| Koordinaatit | 
66° 09′ 56″ P, 29° 09′ 06″ IView and modify data on Wikidata  |

muokkaa - muokkaa wikitekstiä - muokkaa WikidataaTietolaatikon dokumentaatioNäytä Wikidatasta tulevat arvot

Näkymä Rukatunturin huipulta kohti Eturinnettä.
Rukan hyppyrimäki.
**Rukatunturi** on Kuusamon kaupungissa sijaitseva noin 500 metriä korkea tunturi. Kasvitieteellisesti Rukatunturin huippua voidaan kutsua nummeksi. Rukatunturin yhteyteen on rakennettu Rukan talviurheilukeskus ja se on kehittynyt monipuoliseksi vapaa-ajanviettokeskukseksi.

Laskettelemisen lisäksi Rukalla voi harrastaa muun muassa maastohiihtoa, moottorikelkkailua ja erilaisia sisäliikuntamuotoja. Ruka on myös Karhunkierros-vaellusreitin eteläinen päätepiste. Rukalla on Suomen vanhin hiihtokoulu, vuonna 1956 perustettu Rukan hiihtokoulu. Se valittiin vuoden hiihtokouluksi vuonna 2007. Rukalla toimii myös Suomen ainut ammattimaista alppivalmennusta tarjoava hiihtokoulu Kalle Palander Ruka Racing School.

Kaudella 2013–2014 rinteissä kävi 127 000 eri asiakasta.

Historia
--------

Rukan hyödyntämistä talvimatkailussa suunniteltiin jo 1930-luvulla. Tuolloiset suunnitelmat kuitenkin tyrehtyivät toisen maailmansodan puhjettua. 1940-luvulla Rukalla harrastettiin "mutkamäenlaskua": rinteille noustiin tamppaamalla ja alas laskettiin metsäisen rinteen luontaisia aukkopaikkoja pitkin.

1950-luvun isojaossa kukaan ei vaatinut Rukaa itselleen, joten enin osa siitä jäi valtiolle. Aloitteen ensimmäisen rinteen raivaamisesta teki maanmittausinsinööri Kalevi Routala. Rinne raivattiin talkootyönä, ja ensimmäiset laskut siinä laskettiin alkutalvesta 1955. Rinnettä on sittemmin laajennettu, ja samainen rinne on nykyisen Rukan eturinne.

Rukan ensimmäinen hiihtohissi ja sen 300 metriä pitkä hissirata valmistui vuonna 1957. Vuonna 1964 avattiin uusi rinne, Vuosseli Rukan takarinteeksi. Vuosselin yhteyteen valmistui myös uusi hissi, ja samana vuonna järjestettyihin ensimmäisiin Rukan kisoihin rakennettiin lisäksi Suomen suurin hyppyrimäki.

Vuonna 1972 Juhani Ahosta tuli tuolloin vaikeuksissa olleen Rukatunturi Oy:n enemmistöosakas. 1980-luku oli runsaan mökkirakentamisen aikaa. 1988 Rukakeskus osti Pyhätunturi Oy:n osakekannan ja liitti näin Pyhän konserniin, joka vuodesta 2005 tunnetaan nimellä Aho Group. Investoinnit Rukan alueelle vuosina 1974–1997 olivat miljardiluokkaa.

Suomen 1990-luvun alun lama katkaisi investoinnit, kunnes vuonna 1993 avattiin Rukapalvelun Safaritalo. Vuonna 2000 Safaritalon huoneistot ja Ravintola Zone. Vuonna 2001 avattiin uusi keskusrakennus Piste ja Rukahovin 7-kerroksinen hotellilaajennus. Samaan aikaan aloitettiin Rukan asemakaavamuutoksen laadinta. Autottoman kävelykylän 1. vaihe valmistui syksyllä 2009 Hotelli RukaVillagen avatessa ovensa. Kylän alla sijaitseva 320-paikkainen pysäköintihalli valmistui huhtikuussa 2008. Kaudeksi 2010 valmistui Rukan kävelykylä sekä uusi FIS-rinne.

Rukan rinneravintola SkiBistro paloi yöllä helmikuussa 2011.

Rukan kävelykylä
----------------

Marraskuussa 2010 valmistui Rukan kävelykylä. Kävelykylään kuuluvat uusina tiloina Hotelli RukaVillage, uusia liiketiloja katutasossa sekä 320-paikkainen pysäköintihalli. Kylä on suunniteltu kävelyyn, ja hotellilta rinteeseen siirtyessä ei tarvitse ylittää teitä. Jo aikaisemmin kylään kuuluivat Rantasipi Rukahovi, Piste, Kumpare, RukaSuites ja Rukapalvelu.

Hiihtokeskus
------------

Gondolihissit.
Talvisin alueella järjestetään kansainvälisiä urheilutapahtumia, kuten pohjoismaisten hiihtolajien ja freestylehiihdon maailmancupia vuosittain ja freestylehiihdon MM-kilpailut vuonna 2005. Kesällä Rukalla toimii muun muassa kesäkelkkarata. Suuri osa Suomen viidenneksi suurimman mökkikunnan Kuusamon mökeistä sijaitsee Rukan hiihtokeskuksen ympärillä. Rukalla on 39 laskettelurinnettä ja 22 hiihtohissiä. Rukalla on myös yksi Suomen neljästä gondolihissistä.

Rukalle avautuu joulukuussa 2023 Suomen ensimmäinen kahdeksan hengen tuolihissi neljän uuden rinteen kanssa.

Galleria
--------

* Eturinteet.Eturinteet.
* Näkymä hiihtohissistä.Näkymä hiihtohissistä.
* Kelkkarata ohjaajan näkökulmasta.Kelkkarata ohjaajan näkökulmasta.
* Rukatunturin kaakkoisrinne.Rukatunturin kaakkoisrinne.
* Rukan keskustaa.Rukan keskustaa.

Katso myös
----------

* Luettelo Suomen korkeimmista kohdista
* Luettelo Suomen suurimmista prominensseista

Lähteet
-------

1. 1 2  *GT Tiekartasto 2010 Suomi Finland*, s. 169. Affecto Finland Oy, 2010. ISBN 978-951-593-394-2.
2. ↑  Rukatunturi *Karttapaikka*. Maanmittauslaitos. Viitattu 14.3.2017.
3. ↑  Riisitunturi ei ole eteläisin  9.3.2010. yle.fi. Viitattu 20.9.2013.
4. 1 2 3  Rukan ja Kuusamon matkailun faktoja ruka.fi. Viitattu 30.11.2021.
5. 1 2 3 4  Ruka - yli 50 vuotta iloisia ilmeitä! Ruka-Kuusamo Matkailuyhdistys.  Arkistoitu 25.11.2012. Viitattu 2.10.2010.
6. ↑  Palokoira avuksi Rukan ravintolapalon tutkintaan  14.2.2011. yle.fi. Viitattu 14.3.2017.
7. ↑  SkiBistron sytytti ilmeisesti kylmälaite  14.2.2011. yle.fi. Viitattu 14.3.2017.
8. ↑  Tilastokeskus, Markku Nieminen: Kesämökkibarometri 2009 (pdf) (sivu 25)  19.3.2009. Tilastokeskus, Työ- ja elinkeinoministeriö. Viitattu 13.5.2009.
9. ↑  Maston alue uudistuu täysin ruka.fi

Aiheesta muualla
----------------

* Kuvia tai muita tiedostoja aiheesta **Rukatunturi** Wikimedia Commonsissa

* Rukan hiihtokeskuksen kotisivu

Suomen talviurheilukeskukset

|  |  |
| --- | --- |
| Pohjois-Suomi | 
* Hetta Hiihtomaa (Enontekiö)
* Iso-Syöte (Pudasjärvi)
* Kallinkangas (Keminmaa)
* Kirintövaara (Posio)
* Levi (Kittilä)
* Luosto (Sodankylä)
* Olos (Muonio)
* Ounasvaara (Rovaniemi)
* Paljakka (Puolanka)
* Pallas (Muonio)
* Pyhä (Pelkosenniemi)
* Ristivuori (Merijärvi)
* Ruka (Kuusamo)
* Ruskotunturi (Oulu)
* Saariselkä (Inari)
* Salla (Salla)
* Saukkovaara (Ristijärvi)
* Suomu (Kemijärvi)
* Taivalvaara (Taivalkoski)
* Ukkohalla (Hyrynsalmi)
* Vuokatti (Sotkamo)
* Ylläs (Kolari)

 |
| Keski-Suomi | 
* Hasa (Juva)
* Himos (Jämsä)
* Häkärinteet (Hankasalmi)
* Joupiska (Seinäjoki)
* Juupavaara (Juupajoki)
* Kasurila (Siilinjärvi)
* Kaustinen (Kaustinen)
* Kiuaskallio (Kurikka)
* Koli (Lieksa)
* Laajavuori (Jyväskylä)
* Lakis (Vimpeli)
* Lekotti (Savonlinna)
* Louekallio (Sievi)
* Maarianvaara (Kaavi)
* Mustavaara (Kontiolahti)
* Paavonrinteet (Saarijärvi)
* Parra (Teuva)
* Puijo (Kuopio)
* Pukkivuori (Virrat)
* Purnu (Hartola)
* Pääskyvuori (Heinävesi)
* Riihivuori (Muurame)
* Ruunarinteet (Savonlinna)
* Savivuori (Viitasaari)
* Simpsiö (Lapua)
* Tornimäki (Mikkeli)
* Sotkanrinteet (Kauhajoki)
* Tahko (Kuopio)
* Varkaus Ski Center (Varkaus)
* Vuorenmaa (Soini)

 |
| Etelä-Suomi | 
* Alhovuori (Lohja)
* Ellivuori (Sastamala)
* Hiittenharju (Harjavalta)
* Hirvensalo (Turku)
* Jämi (Jämijärvi)
* Granin mäki (Kauniainen)
* Kalpalinna (Janakkala)
* Klaukkalan tornikeskus (Nurmijärvi)
* Kokonniemi (Porvoo)
* Konka Ski (Rautjärvi)
* Korkeakangas (Valkeakoski)
* Meri-Teijo Ski (Salo)
* Messilä (Hollola)
* Mielakka (Kouvola)
* Mustavuori (Tampere)
* Myllymäki (Lappeenranta)
* Peuramaa (Kirkkonummi)
* Påminne (Raasepori)
* FreeSki (Ruokolahti)
* Ruosniemi (Pori)
* Salomonkallio (Nakkila)
* Sappee (Pälkäne)
* Serena Ski (Espoo)
* Solvalla-Swinghill (Espoo)
* Sveitsi (Hyvinkää)
* Talma Ski (Sipoo)
* Uuperinrinteet (Hamina)
* Vihti Ski Center (Vihti)

 |